बिटिसिनि सोलोंथाइ बिफाननि बान्जायनायाव कक्राझार सहरनि बड’फा नोगोराव थानाय बड’लेण्ड हायुङारि गौथुमनि सेक्रेटारियेट लांगोनायाव बिटिसिनि गाहाइ मावफुंगिरि प्रमद बर’आ प्रभिनसियेलाइज जानाय बिटिसि ओनसोलनि गुदि आरो गेजेर फरायसालिनि सा 1559, गोजौ फरायसालिनि सा 443, फरायसालिमानि सा 150, गासै सा 2160 फोरोंगिरि आरो फोरोंगिरि नङै फोरनो थिसनलाइ (Appoinnment Letter) रान्नानै होयो। सोलोंथाइ बिफाननि बान्जायनायाव फोरोंगिरि आरो फोरोंगिरि नङै फोरनो साख्रिनि थिसनलाइ रान्नानै होनाय हाबाफारियाव बिटिसिनि मावफुं सोद्रोमा अरुप कुमार दे, डः निलुत स्बर्गीयारी, घन’स्याम दास, गौथम दास, दिगन्त बरुवा, रेवरेवा नार्जारीहारि, बिटिसिनि बुंथिगिरि काथिराम बर, 5 नं कक्राझार लक’ सभा बियाबनि एम पि नब’ कुमार शर’नीया, बारग’ राज्यो सभानि एम पि उर्खाव गोरा ब्रह्म बिटिसिनि प्रिन्सिपाल सेक्रेटारि आनान्त लाल ग्यानीजों लोगोसे बिटिसिनि सोलोंथाइ बिफाननि डाइरेक्टर जगदिश प्रसाद ब्रह्मआ बाहागो लायो।